Diari Oficial de la Generalitat Valenciana


Sumari del DOGV 5292, del 30-06-2006 (2006/7740)

Informació pública de la suspensió de l'atorgament de concessió llicències de parcel·lació, edificació, demolició i usos, així com els acords d'aprovació de nous programes, en tot el terme municipal.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5292

Data del DOGV
:   30-06-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/7740


Organisme emissor
:   Ajuntament de Rafelcofer

Tipus de document
:   Anunci

Informació pública de la suspensió de l'atorgament de concessió llicències de parcel·lació, edificació, demolició i usos, així com els acords d'aprovació de nous programes, en tot el terme municipal. [2006/M7740]  
El Ple de l'Ajuntament, en sessió celebrada el dia 14 de juny, va adoptar entre altres l'acord següent:   
Vist l'expedient instruït per l'Ajuntament de Rafelcofer (València) amb l'objecte d'elaborar i aprovar un Pla General d'Ordenació Urbana que done resposta a les noves necessitats del municipi, adequant al mateix temps l'instrument de planejament general a la nova legislació urbanística.  
Considerant que el procés d'elaboració d'un nou planejament general és llarg i costós, podent donar-se durant la seua tramitació situacions i vicissituds que dificulten de forma irremeiable l'aplicació de les solucions previstes.  
Considerant que, a fi d'evitar conseqüències no desitjades que desvirtuen el contingut del planejament general que està en procés d'elaboració, és procedentx suspendre l'atorgament de llicències de parcel·lació de terrenys, edificació i usos amb caràcter general a tot el terme municipal.  
Resultant que, en l'article 101 de la Llei 16/2005, de 30 de desembre, de la Generalitat, Urbanística Valenciana, es regula la institució de la suspensió de l'atorgament de llicències.  
Resultant que, de conformitat amb el que establix l'esmentat precepte, la suspensió de llicències pot adoptar-se a fi de facilitar l'estudi o reforma de l'ordenació urbanística, sense que siga requisit imprescindible el que s'haja procedit al sotmetiment a informació pública del projecte de planejament general.  
Resultant que, de conformitat amb el que establix l'article 103 de la Llei 16/2005, de 30 de desembre, de la Generalitat, Urbanística Valenciana, la suspensió de llicències implica, també, la d'acords aprovatoris de nous programes en les mateixes circumstàncies que les assenyalades en l'anterior paràgraf, tal com s'establix en l'article 103 de l'esmentada llei.  
Resultant que el termini de duració de l'esmentada suspensió és l'establit en l'article 101.3 de la Llei 16/2005, de 30 de desembre, de la Generalitat, Urbanística Valenciana, el qual s'extingirà, en tot cas, en el termini d'un any, sense perjudici de la possible pròrroga establida en l'esmentat precepte.  
Resultant que, de conformitat amb el que establix l'article 22.2.c) de la Llei Reguladora de les Bases del Règim Local, en la redacció donada per la Llei 57/2003, de 16 de desembre, de Mesures per a la Modernització del Govern Local, en relació amb el que establix l'article 101 de la Llei 16/2005, de 30 de desembre, de la Generalitat, Urbanística Valenciana, la competència per a adoptar el present acord correspon al Ple de l'Ajuntament.  
Resultant que el procediment per a dur a terme l'esmentada suspensió de llicències ve regulat en l'article 101 i següents de la Llei 16/2005, de 30 de desembre, de la Generalitat, Urbanística Valenciana, realitzant-se una menció incidental en els articles 289 i 290 del Reglament d'Ordenació i Gestió Territorial i Urbanística exclusivament en el que afecta als programes per al desenvolupament d'actuacions integrades i aïllades, i és necessari perquè produïsca efecte l'anterior acord la seua publicació en el Diari Oficial de la Generalitat.  
I tenint en compte els informes tècnics i jurídics el Ple, per unanimitat dels huit membres presents, acorda:   
Primer  
Suspendre la concessió de llicències de parcel·lació, edificació, demolició i usos, així com els acords d'aprovació de nous programes, a tot el terme municipal a fi de procedir a l'estudi o reforma de l'ordenació urbanística, en el termini d'un any a comptar de l'endemà de publicació del present acord en el DOGV.  
Segon  
La suspensió acordada comporta la interrupció del procediment d'atorgament de llicències sol·licitades amb anterioritat a l'adopció del present acord, aplicant-se en estos casos el règim establit en la legislació urbanística aplicable.  
Contra el present acord es podrà interposar recurs potestatiu de reposició en el termini d'un mes a comptar des del dia següent al de la publicació davant del mateix Ple o bé interposar recurs contenciós administratiu davant del Jutjat Contenciós Administratiu en el termini de dos mesos a comptar des del dia següent a la present publicació.  
Interposat recurs potestatiu de reposició no es podrà interposar el recurs contenciós administratiu fins a la seua resolució expressa o presumpta, de conformitat amb el que disposa l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que es puga exercir qualsevol altra acció que s'estime procedent.  
Rafelcofer, 20 de juny de 2006.. L'alcaldessa: Pepa Izquierdo Sales.